Nr. 757663/13.03.2025

Scrisoare de intenție

2025\_A1\_045

Ministerul Finanțelor (MF), intenționează să achiziționeze **Servicii de telecomunicații pentru conectarea la rețeaua SWIFT a platformei SEP** (cod CPV 64200000-8) prin ***achiziție directă*** în conformitate cu prevederile legislației privind achizițiile publice[[1]](#footnote-1) utilizând criteriul **prețul cel mai scăzut***.*

# Detalii privind achiziția :

 Informații suplimentare privind cerințele autorității contractante regăsiți în **Caietul de sarcini** anexat prezentei. În cazul în care se indică anumite procedee speciale, mărci, etc., acestea se vor citi ca fiind însoțite de mențiunea „*sau echivalent*”.

 Menționăm că **valoarea estimată** de către autoritatea contractantă pentru această achiziție este de **184.042,46 lei fără TVA**, respectiv **219.010,52 lei cu TVA**,detaliată după cum urmează:

* **Lotul nr. 1** – Conexiune principală în locaţia primară și Conexiune secundară în locaţia secundară – 92.021,23 lei fără TVA, respectiv 109.505,26 lei cu TVA,
* **Lotul nr. 2** –Conexiune principală în locaţia secundară și Conexiune secundară în locaţia primară - 92.021,23 lei fără TVA, respectiv 109.505,26 lei cu TVA.

# Instrucțiuni pentru ofertanți:

În acest context, vă rugăm să aveți în vedere că termenul până la care operatorii economici pot transmite solicitări de clarificări este de **2 zile lucrătoare** înainte de termenul limită fixat pentru depunerea a ofertelor.

Oferta dvs. **trebuie să conțină cel puțin următoarele documente/ informații**:

1. **Formularul** **de ofertă financiară** atașat. *Notă:* Tariful serviciilor ofertat va include toate cheltuielile ce derivă din aducerea la îndeplinire a obiectului prezentei achiziții. **Oferta se va transmite în euro.** **Încadrarea în valoarea estimată se va face prin raportare la un curs valutar de 1 euro = 4,9771 lei \*5% = 5,2260 lei**
2. **Formularul de ofertă tehnică** atașat.*Notă:* Se vor anexa, dacă este cazul, documente suport (ex. fișe tehnice, diplome, CV, adeverințe etc).
3. **Perioada de valabilitate a ofertei**: nu mai puțin de 30 de zile.

Ofertele pot fi transmise prin email **până la data de 20.03.2025** folosind următoarele date de contact :

Persoana de contact: Marius-Leon TĂNASIE

E-mail: marius.tanasie@mfinante.gov.ro | Telefon: 021 226 24 00

**IMPORTANT:** Limita maximă a fișierelor care pot fi transmise prin e-mail este de **10MbP**.

**MENȚIUNE:** Formularele editabile atașate prezentei scrisori de intenție sunt destinate / Formularul editabil atașat prezentei scrisori de intenție este destinat, pe de o parte, să faciliteze elaborarea și prezentarea ofertei și a documentelor care o însoțesc și, pe de altă parte, să permită evaluarea rapidă și corectă a tuturor ofertelor depuse, de aceea **rugăm insistent operatorii economici să utilizeze formularele puse la dispoziție** la adresa <https://mfinante.gov.ro/ro/web/site/transparenta/achizitii-publice>**.**

# Evaluarea ofertelor:

În prima etapă se analizează conformitatea ofertelor față de cerințele minime ale autorității contractante. Apoi, pentru ofertele admisibile, utilizând criteriul **prețul cel mai scăzut**, se procedează la întocmirea clasamentului pe baza căruia se stabilește oferta câștigătoare prin ierarhizarea în ordine crescătoare a **valorilor totale fără TVA pentru fiecare lot în parte**. **Din motive ce au la bază eliminarea posibilităţii de transmitere a datelor de către cei doi prestatori aferenţi fiecăreia din cele două locaţii prin reţele sau elemente de reţea comune, un ofertant nu poate fi desemnat câştigator al ambelor loturi. Desemnarea ofertanţilor câştigători se face în conformitate cu criteriul de atribuire, mai întâi pentru lotul 1 şi apoi pentru lotul 2.**

# Condiţii de plată:

Plata se va efectua prin OP în termen de **30 de zile** în contul deschis la Trezoreria Statului, conform art. 6 alin.(1) lit. a) din Legea nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

# Ajustarea prețului contractului : nu este cazul

# Garanția de bună execuție:

##  Operatorul economic declarat câștigător va constitui garanția de bună execuție în cuantum de 10% din valoarea contractului fără TVA, în termen de 5 zile lucrătoare de la semnarea acestuia. Garanția de bună execuție poate fi constituită prin virament bancar în contul RO06TREZ7005005XXX000153 deschis la ATCPMB sau printr-un instrument de garantare emis în condițiile legii, astfel:

i) scrisoare de garanție emisă de instituție de credit bancară sau de instituție financiară nebancară din România sau din alt stat;

(ii) asigurare de garanție emisă:

1. fie de o societate de asigurare care deține autorizație de funcționare emisă în România sau într-un alt stat membru al Uniunii Europene și/sau care este înscrisă în registrele publicate pe site-ul Autorității de Supraveghere Financiară, după caz;
2. fie de o societate de asigurare din state terțe prin sucursale autorizate în România de către Autoritatea de Supraveghere Financiară.

Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție autoritatea contractantă are obligația de a notifica pretenția atât prestatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, prestatorul are obligația de a reîntregi garanția în cauză raportat la restul rămas de executat.

Eliberarea / restituirea garanției de bună execuție se va face în condițiile legale.

Cu deosebită considerație,

Director general,

Bogdan Valentin MIRGHIȘ

Director general adjunct,

Claudiu PÂRVU

Șef serviciu,

Marius-Leon TĂNASIE

1. În principal art.7 alin.(5) și alin.(7) din Legea nr.98/2016 privind achizițiile publice cu modificările și completările ulterioare [↑](#footnote-ref-1)